Správa zo zahraničnej pracovnej cesty - osnova
1.  Účastník ZPC:
Karel Saksl, Ing. DrSc., Ústav materiálového výskumu SAV, Slovenská akadémia vied
Watsonova 47, 040 01 Košice, Slovenská republika, vedúci vedecký pracovník, znalosť jazykov anglicky – aktívne, nemecky, rusky – pasívne.  
2.  Zahraničná pracovná cesta:
Nemecká spolková republika, Hamburg, 14-17.5.2012, European XFEL GmbH, Albert-Einstein-Ring 19, 22761 Hamburg, Nemecká spolková republika, účasť na zasadnutí “ The Scientific Advisory Committee, the European XFEL“, cestovné, pobytové náklady uhradí: The European XFEL GmbH
3.  Rámcový program pobytu:
15.5.2012      12:00-18:45     rokovanie podľa nasledujúcej agendy
13:00 – 14:30 Open session (SAC, MB, Work package Leaders, Project Board)
13:00 - 13:15 Welcome - M. Altarelli
13:15 - 13:45 Status Report - M. Altarelli
13:45 - 14:15 Report from the Laser Advisory Committee (LAC) - U. Morgner

14:30 – 16:40 User consortia proposals (SAC, MB, Work package Leaders, Project Board)
14:30 - 15:00 Circular polarization control - J. Pflueger
15:00 - 15:40 HGF beamline - T.Tschentscher
15:40 - 16:20 SFX - A. Mancuso
16:20 - 16:40 DataXpress - K. Wrona
16:40 – 18:30 Closed session

16.5.2012      8:30-14:00    pokračovanie v programe zasadnutia 
08:30 - 09:10 XBI - J. Schulz
09:10 - 09:30 COMO - J. Schulz
09:30 - 10:00 hRIXS - S. Molodtsov
10:30 – 14:00 Closed session
14:00 Close-Out

4.  Stručný priebeh rokovaní, resp.  študijného pobytu:
6. zasadnutie vedeckého poradného zboru " The Scientific Advisory Committee" XFEL sa zúčastnili:
 predseda 
Gyula Faigel (RISSPO - Hungarian Academy of Sciences, Budapest, Hungary)   
zástupca predsedu
Salvador Ferrer (CELLS/ALBA, Cerdanyola del Vallès, Spain)
členovia
•	Grécko: Dimitrios Charalambidis (Foundation for Research and Technology-Hellas, Institute of Electronic Structure & Laser, Greece) 
•	USA: Jerome Hastings (SLAC, Stanford, USA), Aymeric Robert (LCLS, Stanford, USA)
•	Nemecko: Edgar Weckert (DESY, Hamburg, Germany), 
•	Slovensko: Karel Saksl (Institute of Materials Research, Slovak Academy of Sciences, Kosice, Slovak Republic)
•	Švédsko: Joseph Nordgren (University of Uppsala, Sweden) 
•	Poľsko: Krystina Jablonska (Institute of Physics, Polish Academy of Sciences, Warsaw, Poland) 
•	Francúzko Patrick Audebert (École Polytechnique, Palaiseau, France)
•	Taliansko Francesco Sette (ESRF, Grenoble, France)
Za XFEL GmbH.:
Massimo Altarelli, Michael Meyer, Thomas Tschentcher, Serguei Molodsov, Claudia Burger, Jan Grünert, Adrian Mancuso, Markus Kuster, Christian Bressler, M. Lederer, K.-T. Knöpfle, A. Madsen

15-16.5.2012
Zasadnutie otvoril Dr. Gyula Faigel, predseda vedeckého poradného zboru XFEL. 
Riaditeľ XFEL podal podrobnú informáciu o: 

- stave výstavby diela XFEL, nadzemných a podzemných stavebných prácach. Razba tunelov je ukončená na cca. 94%, celkové dokončenie tunelov je plánované na jún 2012. Skutočné náklady (78% zo všetkých obdržaných faktúr) na výstavbu tunelov sú o cca. 3% vyššie oproti zmluvnej čiastke. Výstavba injektorovej časti, experimentálne haly a šachty na odkláňanie elektronového lúča pokračuje podľa plánu. Bol predstavený návrh rozmiestnenia laboratórií a kancelárskych priestorov v experimentálnej hale XFEL. 
Zatiaľ sa uvažuje o týchto doplnkových laboratóriách k experimentálnym stanovištiam XFELu.:
Laser Lab Light Scattering Bio-lab, DAQ Lab Clean Assembly room,  Photon Diagnost. lab, Instrument labs,  Sample Prep. Lab, Wet chemistry lab, Mech. Worksh., Electronics lab, X-ray lab, Nano-fabr. Lab, SEM lab, Dosimetry lab
Kancelárske priestory pre cca. 262 ľudí (21 seminárnych miestností).

- vybudovanie spoločného laboratória optických laserov spolu so CFEL.

- výroba supravodivých kavít - dodáných bolo cca 6000 ks plechov z  čistého nióbu zostavajúcich 2000 ks bude dodaných v krátkom čase. Cca. 40% z tohto objemu bolo vyexpedovaných výrobcom. Prvé kavity od výrobcov už boli testované a parametre všetkých prevyšujú očakávané hodnoty Eacc>28 MV/m.  

- výroba kryomodulov: 83ks. kryomodulov je vo výrobe. Prvé kusy budú dodané do DESY a CEA už v máji 2012, kde budú kompletizované. 

- ohybové magnety, kvadrupoly a zariadenia na diagnostiku elektrónového lúča sú vo výrobe - ich dodávka sa očakáva včas.

- undulátory - ich výroba sa začala, kontrahovaná cena je o 20% nižšia oproti očakávaniu. Ich kompletná dodávka pre SASE1, SASE2 a SASE3 je naplánovaná do polovicu roku 2015.  

- optické rtg. komponenty: výroba prototypu rtg. zrkadlá o dĺžke 80cm s drsnosťou 2nm (PV) bola zazmluvnená 28.2.2012.

- experimentálne komory - tender na výrobu bude vyhlásený v júni 2012

Zatiaľ najrizikovejšie z hľadiska časového plánu sú dodávky RF výkonových zdrojov, zariadení na úpravu fazi oscilácií elektron. zväzku (phase shifters). Vedenie spoločnosti podniká kroky na urýchlenie dodávok týchto komponentov. 

Boli predstavené aktualizované plány vybavenia jednotlivých experimentálnych stanovíšť, DAQ systému ako aj zariadení na manipuláciu s meranými vzorkami (sample enviroment) . 

Z hľadiska personálneho budovania sa zatiaľ vedeniu nepodarilo obsadiť pozície vedúcich vedeckých pracovníkov experimentálnych stanovíšť HED (High Energy-Density) a SCS (Soft x-ray Coherent Scattering/Spectroscopy). Vedecký riaditeľ Dr.Thomas Tschentcher bol poverený viesť dočasne stanicu HED, dokiaľ nebude vybraný vhodný kandidát na túto pozíciu.

Koncept sitovania rtg. žiarenia na FEL navrhnutý G.Gelonim, V. Kocharyanom a E. Saldinom bol v januáry 2012 odskúšaný na LCLS/SLAC USA. Experiment potvrdil predikovaný výrazný nárast intenzity, pozdĺžnej (longitudinal) koherencie a vysoký stupeň monochromatizácie zväzku λ/λ=5.10-5 pri 10keV. Uvedené výsledky budú publikované v časopise Nature a povedú k výraznému progresu vo využití FEL technológií.  

Ďalším bodom programu bolo posúdenie jednotlivých konzorcií užívateľov. Vedecký poradný zbor podporil realizáciu všetkých navrhnutých projektov s nižšie uvedenými výhradami:

1.	SASE3 Afterburner

v projekte plánovaný elektromagnetický undulátor (systém undulátorov) s nastaviteľnou polarizáciou žiarenia nebol doplnený o vedeckú časť prínosov a definovanie komunity budúcich užívateľov. Je potrebné preveriť všetky technicky realizovateľné možnosti zmeny nastavenia žiadanej polarizácie rtg. žiarenia.  

2.	State-, size-, and isomer-selected samples of polar molecules and clusters

SAC plne podporuje realizáciu tohto projektu no doporučuje jeho plnú integráciu s navrhovaným SFX projektom.

3.	Helmholtz (HGF-) Beamline

Kombinácia žiarenia z najprogresívnejších optických laserov spolu s rtg. žiarením XFEL-u je veľmi žiadaná pri výskume materiálov, plazmy, biológii, geológii, planetárnej fyzike atď. Dosiaľ sa k návrhu pripojilo 82 inštitútov z celého sveta. SAC považuje oba typy laserov vykokoenergetický: 100-1000J schopných davkovať žiarenie vo frekvencii 1HZ (100J) a 1000J na požiadanie ako aj vysoko-výkonový PW zdroj schopný dávkovať žiarenie 1PW 1Hz, 200 TW 10Hz  za jedinečné a ich kombinácia s vysokointenzívnym rtg. zdrojom XFEL umožní úplne nový výskum v mnohých oblastiach vedy.

4.	Heisenberg RIXS (hRIXS): Momentum‐time resolved resonant inelastic X-ray scattering at XFEL.EU 

SAC navrhuje plnú integráciu tohto zariadenia so zámermi experimentálneho stanovišťa SCS.

5.	SFX: Serial femtosecond crystallography and single-particle imaging at XFEL

SAC navrhuje plne oddeliteľnú prevádzku navrhovaného stanovišťa SFX od SPB s možnosťou aj simultánneho chodu. Ďalej navrhuje jeho zlúčenie so zámermi projektu State-, size-, and isomer-selected samples of polar molecules and clusters ako aj projektu DataXpress.

6.	DataXpress: Data Analysis Toolkit for Single Particles, Crystals and Biomolecules experiments at the European XFEL

SAC plne podporuje realizáciu tohto projektu no doporučuje jeho plnú integráciu s navrhovaným SFX projektom.

7.	Integrated Biology Infrastructure Life-Science Facility at the European XFEL (UseXBI)

SAC plne podporuje vybudovanie laboratória prípravy biologických preparátov v tesnej blízkosti XFEL experimentálnej haly.
5.  Odporúčané závery:
Poradný zbor detailne posúdil vplyv konzorcií užívateľov na výstup a charakter diela XFEL. Prostredníctvom projektu SFX majú vedecké tímy zo SR možnosť zapojiť sa do súčastných aktivít skupiny.    
6.   Prehľad prinesenej dokumentácie a miesto jej uloženia
celá dokumentácia k agende stretnutia je k dispozícií MŠVVaŠ SR na požiadanie.
7.   Osobitne vyhodnotený očakávaný prínos ZPC
8.    Spôsob zverejnenia výsledkov ZPC, prenos získaných informácií
Súhlasím so zverejnením správy na internete

Správu vypracoval: Ing. Karel Saksl, DrSc.
Dátum: 18.5.2012
Správu schválil:  meno a podpis nadriadeného
 
Poznámka:
Správu zo ZPC je potrebné vypracovať do 10 dní od jej ukončenia a v papierovej aj elektronickej forme (rtf. formát) predložiť na Sekciu medzinárodnej spolupráce MŠVVaŠ SR.